
גיא:  שלום חברים, אתם שומעים אותי? כי אני לא שומע כלום.

ליאור אוחנה:  שומעים, גיא.

פאיז:  כל מה שאמרתי במיוט. טוב, אני חוזר. אני מתכבד לפתוח את ישיבת המועצה מן המניין מספר 5/2026. ניתן עדכונים קצרים, ונכנס לנושא שעל סדר היום וננעל את הישיבה ונפתח ישיבה שלא מן המניין, שבהתאם להוראות החוק. אז אני אתחיל מעדכון מאגף התפעול והשירות המוניציפלי, החלק הראשון של המט"ש, של שדרוג המט"ש ועדכונו ותיקונו בוצע, וכרגע אנחנו יוצאים למכרז היותר מהותי להתאמת המט"ש המצב היום בהתאם לדוח משרד הבריאות, כך שנעמוד בכל ההתחייבויות שלנו מול משרד הבריאות. רישוי עסקים התחלנו במיפוי כולל לכלל המפעלים וכלל פרטי הרישוי בהתאם למדיניות הנחיות משרד הפנים. הנושא הזה הוא נושא רוחבי שיעבור כל המפעלים באשר הם, הנושא הזה התחילו וכמעט הגענו ל50% מהמפעלים ואנחנו באותו קצב תוך פרק זמן גם נציג במליאה את הסיכום של המיפוי שערכנו. ועדת מל"ח רבעון ב' בוצעה בהתאם לנוהל ונערך יום עיון כל כך חשוב בתחום החומ"ס, אני בדיון הבא הולך להציג לכם את העבודה האדירה שבוצעה כאן יחד עם יחידת ההנדסה, יחידת איכות הסביבה, יקל"ר, חירום, להבנת מצב החומ"ס מצרפי בכל מגדל תפן, וגם אני רוצה לעניין את הנציגים, שהם נציגי המפעלים, להראות את המשמעויות של מה שנקרא הרדיוסים והעיגולים של ההשפעה של חומ"ס בכל אחד מהמפעלים על שאר המפעלים ושאר היישובים שסובבים אותנו. גינון ומים סיימנו את פרויקט השצ"פ ברחוב הברוש בהתאם לתוכנית העבודה ואנחנו ממשיכים את הקצב ביחידות ומרחבים אחרים, וכל נקודת גינון כזאת אנחנו גם מתקינים מערכת מוטורולה, שהיא למעשה מערכת בקרה של צריכת המים, התראות על נזילות. ושמחתי לקבל עדכון מגזבר המועצה שאכן אופיר הצליח להוריד את פחת המים ברשות המקומית לרמה מאוד מאוד נמוכה של פחות מאחוז אחד. יריד התעסוקה האזורי היה מופע מאוד מרכזי בחודש יוני, התבצע ב-15 ליוני. השתתפו בו 30 מפעלים, מחציתם ממגדל תפן ומחציתם מתפיסה אזורית של כל המרחבים הסובבים. השתתפו כ-320 דורשי עבודה, כולם היו מכוונים לתעשייה, זאת אומרת דייקנו והפקנו לקחים מהדיון הקודם. קיבלנו ריקושטים מאוד חיוביים על הסדר, על התוכן, על התנעה של הדברים. היו לנו הרבה שותפים בדרך, (ל.ב.) חברה ערבית, חברה דרוזית, מעברים, מועצות אזוריות ועוד מרכזי הכשרה ששותפים לדרך וכרגע אנחנו בשלב המדידה, תוך פרק של חודשיים אנחנו נבין את המשמעות האופרטיבית של התמיכה של האירוע הזה לגבי השמות בפועל במפעלי תפן. אנחנו ממשיכים באותה עשייה של תמיכה במפעלים ולכן אנחנו פותחים קורסים מקצועיים, זה חשוב מאוד שנכיר את זה. קורס שרטוט וכלי מדידה הולכים להיפתח בחודש יולי, חודש הבא. קורס כוון, CNC, שזה לבל יותר גבוה מהCNC המפעיל, גם ייפתח בחודש יולי. כל המשימה שלנו זה לדחוף אנשים מוכשרים להיכנס לתחום התעשייה, הכול מתואם כמובן מול נציגי המפעלים והחברות יחד עם ורדה, שמובילה את זה ביד רמה. אימאן ו(ל.ב.) התעסוקה ממשיכה את העשייה ואנחנו מגיעים לקורס ייעודי לחברה הדרוזית, קורס CNC הוא קורס ייעודי ראשוני שיהיה מתואם יחד עם המועצה הדרוזית ובית ספר "עתיד מעלות" יחד עם צורים, אנחנו מתקבצים ביחד כשותפים להביא גם את הדבר הזה לצורך התעסוקה וחיזוקה לחברה הדרוזית והרשויות הסובבות אותה. בנושא פיתוח סיימנו למעשה את השיווק, שיווק מוצלח, אגיד שאפו ליקיר וקורל, במגרש 2004 למעשה מתוך 14 המגרשים שם התקדמנו עם רדימיקס וכל המגרשים האחרים וזאת העדפה של משרד הכלכלה ונציגיו, שאחד מהם יושב סביב השולחן שלנו, התקדמנו, אנחנו מאמינים שתוך שבוע מהיום יוכרזו הזוכים ויקבלו מכתבי המלצה ממשרד הכלכלה ונעבור לשלב הבא של התיאור של התשתיות והסכמים מול רמ"י. מאז קום המועצה בוצע כרגע הסכם או מכרז לביצוע שליפת קווי ביוב שלא בוצע, כמו שאמרנו, מזה 30 שנה. במסגרת המכרז אנחנו למעשה בודקים את כל הצנרת של הביוב, עם סיום התוצאה של המיפוי והשטיפה אנחנו גם נדע מה צריכים לשדרג, איך צריכים לתקן ונציג את זה למליאה. פיתוח במתחם המזרחי, אכן הסתיים שם המכרז ל4 המגרשים מרבה במחיר, יש לנו זכיינים, יזמים, המגרש הזה הרשות השלימה את החתימה על המסמכים, היזמים כולם שילמו את היטלי הפיתוח והקרקע והתחייבו לבצע את המהלך ואנחנו בהיתכנות למסירת המגרשים האלה כמה שיותר מוקדם לאירוע הזה. ממשיכים את שדרוג אזור התעשייה, דגש על החלק המזרחי מ(ל.ב.) BTL כולל חברת החשמל, כולל התחמ"ש עד לכיכר רחוב האלה, ואנחנו מייצרים בכל מפגש כזה עוד חניות ועוד חניות על מנת להקל על המפעלים. כנ"ל גם ברחוב האלה והחלק הצפוני שלו, המתחם נקרא לו המשולש של בזק, חשמל, בזק, מקורות וולקן, אנחנו גם מנסים לייצר עוד מקומות חנייה שם. ובתיאום עם מועצה מקומית ינוח-ג'ת, אנחנו בשלב תכנון מתקדם לעוד נתיב מילוט, כמו שהצלחנו לבצע אותו ב2025 יחד עם מועצה מקומית כסרא-סמיע, אנחנו עושים את הצד המערבי כרגע, בתקווה שגם נגייס כסף בתיאום כמו שעשינו עם כסרא-סמיע כדי לייצר עוד נתיב מילוט, חלילה וחס ולא נצטרך אותו, אבל הוא חשוב לנו לקראת חירום ו/או אירוע חומ"ס כזה או אחר. אלה עיקרי הדיווח מהפגישה האחרונה, ואני מבטיח לכם שתראו את הדברים בעין, כולל תמונות מהשטח, בדיון הבא. הנושא על סדר היום הוא נושא אישור ותיקוף דוח מינויים בוועדות המועצה. כמו שידוע לכם, חברינו היקר ציון בן גיגי סיים את כהונתו, כמו כן גברת עו"ד ליהיא נבו ביקשה לסיים את עבודתה כחברת ועדת הביקורת, ומשכך אנחנו מציגים לכם כרגע שקף אחד שהוצג בזום של כל הרכב הוועדות החדש ואת מי אנחנו רוצים למנות על מנת שאנחנו נקבל אישור חד-משמעי על כל הוועדות ונדע שהוועדות עונות על הדרישות. ואנחנו ממשיכים את ה(ל.ב.) אז בוועדת הביקורת במקום חברת המועצה ליהיא, תכף יוצג לכם, אנחנו מציעים את משה פריאנטי להיות חבר ועדת ביקורת יחד עם ליאור ויחד עם גיא. אתם רוצים שאני אעלה אותם פעם אחת ואז נקבל הצבעה? הכול כמובן מתואם מול החברים, אבל...

אור:  כן, הם (ל.ב.)

פאיז:  מכירים את זה. אז אני אעלה את הכול ביחד ונעלה את זה להצבעה. אתם רואים? אוקיי. ועדת המכרזים במקום חבר המועצה ציון בן גיגי, יתפוס מקומו משה פריאנטי. כמובן ועדת המכרזים ועדה מאוד פעילה ומשכך אנחנו ממנים גם ממלא מקום, ככה שהוועדה תשמור על חבר וממלא מקום, כאשר משה פריאנטי יחליף את ציון. ועדת הנחות יחליף גיא יחליף את ציון יחד עם יאסר, שמעון, ג'והאר וליאור, שמה שנקרא גורמי המקצוע להרכב ועדת ההנחות. ועדת מל"ח אחרי הקליטות של העובדים החדשים, אז אנחנו מעדכנים שטל מעוז, שנאחל לו בהצלחה, אחראי על תחום איכות הסביבה וחירום, אופיר שפיגל, שהחליף את אחיקם, יהיה אחראי על תחום הדוברות ומוקד החירום, ליאם, שזה במבנה החדש, היא ראש אגף שירותים מוניציפליים, הולכת להיות אחראית על תחום הלוגיסטיקה והרכש, ו-ורדה קורן, שהיא אחראית על התחום הכללי מה שנקרא מכלול הכללי, שכולל בתוכו גם תעסוקה וגם כוח אדם. ועדת איכות הסביבה היא ועדת חובה והיות וקלטנו את טל אז טל יהיה חבר הוועדה ויחליף בתחום איכות הסביבה את סלמאן. ועדת שמות נשארת. ו-ועדה אחרונה, ועדה לבחירת עובד מצטיין, בהתאם לדוח מבקר המדינה, בהתאם להוראות החוק והאוגדן, חובה למנות שני דברים, אחד שהממונה על ההון האנושי להיות חבר הוועדה ולא רק רכז הוועדה, הדבר השני חייב ייצוג נשי, במקרה תפסנו שתי ציפורים במכה אחת, אז גברת אור תייצג את שני האירועים האלה, ככה אנחנו גם מסמנים וי לתיקון ליקויים וגם מביאים את הכוח הנשי לייצוג הולם, וגם ממנים אותה כממונה על ההון האנושי כחברת ועדה קבועה לנושא הזה. זהו זה מה שנותר. כרגע אני רק לדיווח, אנחנו בהליך לאישור עוד חבר מועצה שהוא נציג התעשיינים, עם סיום התהליך הפרוצדורלי אנחנו גם נעדכן ונדווח את זה במליאת המועצה על מנת שיהיה לנו פורום מלא של 9 חברים כמו שצוין בהוראות החוק. אני מבקש להעלות את זה להצבעה. התייחסויות, אם אין התייחסויות - להעלות את זה להצבעה. מי בעד? נעשה את זה בהרמת אצבע. תודה רבה, פה אחד. אני רוצה להודות לכם ולנעול את הישיבה. ולפתוח את הישיבה הבאה. תביאו לי את החומר. חברים, אנחנו נועלים את הישיבה ו...

אור:  אני יודעת.

גיא:  שנייה. רגע, רגע, רגע, רגע.

פאיז:  סליחה. כן.

גיא:  יש לי רק, אני אתמול דיברו איתי לגבי שאני זמני בוועדת הנחות, רק לשבועיים, אז... אני פשוט מנסה להבין, אתם כרגע ממנים אותי כאילו לחבר קבוע, לא?

פאיז:  לא ממנים לחבר קבוע, ועדת הנחות היא ועדה כמעט ולא פעילה, בגלל שאנחנו מועצה תעשייתית ואין לנו את הנזקקים וההנחות הרגילות, יחד עם זאת ניקח את זה בשיקול, כרגע אתה ממונה, נראה בעתיד אם תהיה פעילות ואתה לא תוכל אז נשמח גם עוד פעם לעשות סבב התייעצות, מילא אנחנו הולכים לקלוט עוד חבר מועצה, שהוא מה שנקרא נציג המפעלים, ואז אנחנו נוודא גם שינויים הכול, הכול יהיה בתיאום יחד איתכם, העיקר שהוועדות יהיו פעילות וניתן לקיים בכל רגע נתון על ידי אנשי המקצוע את הדיונים הרלוונטיים. תודה רבה חברים, אנחנו נועלים את הישיבה.

גיא:  בסדר גמור. תודה.

אור:  רגע, שלא יצא, יש ישיבה שלא מן המיין.

פאיז:  כן, עכשיו אנחנו עולים לישיבה לא מן המניין.

(מדברים על הדפסת החומר):  

פאיז:  חבריה, אנחנו ברשותכם נאלץ נתכבד עוד פעם לפתוח ישיבה לא מן המניין מספר 1/2026. על סדר היום אישור צו הארנונה לשנת 2027 וצירפנו כל החומרים הרלוונטיים בהתאם להוראות החוק לזימון של המועצה. הייתה הבהרה בבקשה של גברת ליהיא לגבי הניסוח, אני מבקש מגזבר המועצה לפתוח בהסברים על צו הארנונה, אחר כך מהיועץ המשפטי למועצה להסביר את הנושא של ההליך המשפטי והשלכותיו, ולהביא את זה להצבעה. בבקשה ג'והאר.

ג'והאר:  טוב, חברים, אנחנו נציג בפניכם את צו המיסים. כידוע לכם אנחנו עד ה30 ביוני צריכים לפחות להעביר במליאת המועצה לידיעה. על פי חוק אפשר גם לעבור כי האישור אוטומטי, טייס אוטומטי, אבל אנחנו מאז ומתמיד מעבירים את זה במליאת המועצה.

אור:  להעלות משהו מהחומרים?

ג'והאר:  תעלי. תעלי. הצו עצמו.

פאיז:  כולם קיבלו אותו, כן? נעלה אותו עוד פעם.

ג'והאר:  24 למאי פורסם על ידי משרד הפנים השיעור של הטייס האוטומטי שעומד על 3.05 העלאת הארנונה של תעריפי הארנונה של שנת 26 לשנת 27. התעריפים שמוצגים בפניכם כאן הם תעריפים של 27, דהיינו תעריף 24.27. כל התעריפים נכנסו. אנחנו יש לנו שני אזורים כידוע לכם אזור א' ואזור ב'. איסקאר עתרו נגד המועצה ואכן היה פסק דין, ביטל את אזור ב', ואנחנו גם במקביל הגשנו ערעור לבית המשפט העליון, אבל בכל זאת בתוך הצו הזה אתם רואים התעריפים באזור א הם התעריפים שהיו בצו המיסים של שנת 26 עם הקידום של 3.05. תתקדמי אור. באזור ב אני אראה לכם. אזור ב למטה. עכשיו פה אזור ב' אם תשימו לב כמעט התעריפים הם זהים לאזור א' מסיבה אחת ולו בגלל החלטה של בית המשפט, לכן אנחנו הכנסנו פה את התעריפים. התעריפים שהוחלט עליהם בבית המשפט, שאי אפשר או אסור בינתיים לעדכן אותם, אנחנו החזרנו אותם לקדמותם, כל התעריפים, הסיווגים החדשים שהוספנו אותם באזור א ובאזור ב שהם סיווגים שלא היו בעבר, בית המשפט לא התערב כי אלה סיווגים חדשים לגמרי כמו בנקים, חברות ביטוח, מלונות ודברים כאלה ואחרים, ולכן אין פה נגיעה לדברים האלה. ובהמשך... פה תתקדמי אור. עוד. תעלי למעלה קצת לתחילת הדף. פה אני ציינתי הערה והוספתי גם טבלה. ההערה הזאת אומרת ככה - בערעור של המועצה לבית המשפט, במידה ובית המשפט יקבל את הערעור של המועצה וכן יתקף את צו המיסים הראשוני של 25 ויאשר אזור א ואזור ב כפי שאושר בשנת 25, 26 וגם מה שיהיה 27, התעריפים שיהיו בכפוף להחלטת בית המשפט הם יהיו תעריפים שמפורטים למטה בטבלה. אלה התעריפים שהיו במועד שאנחנו אישרנו אזור א ומקודמים לשנת 27. במידה ובית המשפט ידחה את הערעור שלנו אנחנו נחזור למה שמופיע למעלה. זה צו המיסים, אין פה דברים אחרים, לא שינינו שום דבר בצו המיסים למעט העדכון של התעריפים וההערה הזאת שהכנסנו לצו.

פאיז:  תודה. ליאור, רוצה להוסיף?

ליאור:  אין לי הרבה מה להוסיף. כמו שג'והאר בעצם ציין, אנחנו אישרנו לאזור ב תעריפים שונים, המועצה אישרה, וחברה מסוימת, ישקר, פנתה בעתירה, העתירה התקבלה. בעצם השופט  קבע שבאזור תעשייה למעשה אם מפשטים את הקביעה שלו, אין, לא אמור להיות הבדל בין האזורים, זה אם אני ממש מפשט את הפסיקה שלו. המועצה הגישה ערעור לבית המשפט העליון, מלווה אותנו משרד רוזן-בסיס, ולכן נתנו בעצם את ההערה הזו. כמובן שבסוף בסוף נגבה, המועצה תגבה את מה שיהיה בהתאם לפסיקה סופית בעניין.

פאיז:  שאלות? הבהרות? אין. אז אני מביא למליאת המועצה את אישור צו המיסים לשנת 2027 איך שהוצג ודווח לכם. צו המיסים מותאם להנחיות משרד הפנים, נושא העדכון האוטומטי בשיעור 3.05%, ולפי התעריפים של 26 והתעריפים של שנת 27. כמו כן, מדגישים את ההערה ותשומת לב חברי המועצה לגבי התעריפים באזור ב שאושרו במסגרת צו המיסים לשנת 25 כהטלה ראשונה בתעריפים גובים התעריפים המפורטים בצו המיסים המצורף בזה. ביום 16 לינואר ניתן על ידי בית המשפט המחוזי בחיפה, בשיבתו כבית משפט מינהליים, פסק דין המורה על ביטולם, ביטול תוקפת של תעריפי הסיווגים הנזכרים פה, כאשר קיימים גם סיווגים הקיימים באזור א'. פסק הדין אינו חלוט, שכן המועצה הגישה ערעור על הפסיקה לבית המשפט העליון. מובן כי המועצה תנהג על פי ההכרעה הסופית של הערכאות המשפטיות. היה ובית המשפט העליון יקבל את ערעור המועצה, אז התעריפים וסיווגים אלה יהיו בתעריף שנקבע בשנת 2025 בתוספת הטייס האוטומטי לשנים 2026 ו2027. אני אסכם, אנחנו רשות שפועלת על פי חוק, מכבדים את פסיקת בית המשפט, יחד עם זאת ראינו לנכון להציג את כל האינפורמציה לכל משתמשי צו הארנונה, בין שהם חברי המועצה בין שהם יזמים ומפעלים וחברות אצלנו. אני מבקש להעלות את זה להצבעה. מי בעד?

דובר:  בעד.

פאיז:  בעד. כולם פה אחד? תודה חברים. אני סוגר ונועל את הישיבה לא מן המניין מספר 1/2026. מודה לכולכם על הזמן היקר שהקדשתם לנו ומאחלים לעצמנו שנה פוריה, שקט ושלווה בכל הגזרה הצפונית. תודה רבה חברים.

